
Dosar nr. 2453/333/2024 


ROMÂNIA 
JUDECĂTORIA VASLUI 
JUDEŢUL VASLUI 
ÎNCHEIERE 

Şedinţa din camera de consiliu din data de 24.04.2024 

Instanţa constituită din: 
Judecător de cameră preliminară: Polcovnicu Andrei 

Grefier: Cristina Mădălina Cofircea 


Ministerul Public este reprezentant prin procuror Miton Kristi Rudolf din cadrul 
Parchetului de pe lângă Judecătoria Vaslui 


Pe rol se află spre soluţionare judecarea cauzei penale privind petentul Parchetul 
de pe lângă Judecătoria Vaslui şi intimatul Teodorescu Nicuşor, având ca obiect 
confirmare renunțare urmărire penală (art. 318 alin. 12 NCPP). 

Desfăşurarea şedinţei de judecată s-a înregistrat cu mijloace tehnice audio, 
conform dispoziţiilor art. 369 din Noul Cod de procedură penală. 

La apelul nominal făcut în şedinţa din camera de consiliu, au lipsit părţile, 

S-a făcut referatul cauzei de către grefier care învederează că procedura de citare 
este legal îndeplinită. 

Judecătorul de cameră preliminară acordă cuvântul cu privire la alte cereri de 
formulat în cauză. 

Reprezentantul Ministerului Public având cuvântul, arată că nu mai are de 
formulat cereri în cauză. - e 

Nemaifiind cereri de formulat, judecătorul de cameră preliminară acordă 
cuvântul cu privire la cererea de formulată de Parchetul de pe lângă Judecătoria Vaslui. 

Reprezentantul Ministerului Public solicită confirmarea soluţiei de renunțare la 
urmărirea penală. 

Judecătorul de cameră preliminară declară dezbaterile închise şi reţine cauza în 
pronunțare. 


JUDECĂTORUL DE CAMERĂ PRELIMINARĂ, 
Având nevoie de timp pentru a deliberare; 
PENTRU ACESTE MOTIVE, 


IN NUMELE LEGII 
DISPUNE: 


Stabileşte termen pentru pronunţarea în cauză la data de 09.05.2024. 
Pronunţată în şedinţa din data de 24.04.2024, 


Judecătorul de cameră preliminară, 
Polcovnicu Andrei 


Grefier, 
Cristina Mădălina Cotircea 


Cod ECLI 
Dosar nr. 2453/333/2024 


ROMÂNIA 
JUDECĂTORIA VASLUI 
JUDEŢUL VASLUI 
ÎNCHEIERE 
Şedinţa din camera de consiliu din data de 09.05.2024 
Instanţa constituită din: 
Judecător de cameră preliminară: Po/covnicu Andrei 
Grefier: Cristina Mădălina Cotircea 


Ministerul Public este reprezentant prin procuror Miton Kristi Rudolf din cadrul 
Parchetului de pe lângă Judecătoria Vaslui 


Pe rol se află spre soluţionare judecarea cauzei penale privind petentul Parchetul de pe 
lângă Judecătoria Vaslui şi intimatul Teodorescu Nicuşor, având ca obiect confirmare renunțare 
urmărire penală (art. 318 alin. 12 NCPP). 

La apelul nominal făcut în şedinţa din camera de consiliu, la pronunțare, lipsesc părţile. 

Procedura legal îndeplinită. 

S-a făcut referatul cauzei de către grefier care învederează faptul că dezbaterile din 
prezenta cauză au avut loc în şedinţa din camera de consiliu din data de 24.04.2024, fiind 
consemnate în încheierea de şedinţă din acea zi, ce face parte integrantă din prezenta încheiere când, 
s-a amânat pronunţarea pentru data de 09.05.2024, 


JUDECĂTORUL DE CAMERĂ PRELIMINARĂ, 


La data de 04.03.2024 s-a înregistrat pe rolul- Judecătoriei Vaslui adresa nr. 
2771/266/P/2023 a Parchetului de pe lângă Judecătoria Vaslui, sub nr. 2453/333/2024, prin care s-a 
înaintat, ordonanța de renunțare la urmărire penală nr. 2771/266/P/2023 din data de 29.02.2024, 
solicitându-se confirmarea soluţiei de renunțare la urmărire. 

In drept s-au invocat dispoziţiile art. 318 alin. 12 din Cod procedură penală. 

S-a ataşat şi dosarul de urmărire penală nr. 2771/266/P/2023 al Parchetului de pe lângă 
Judecătoria Vaslui. A 

Analizând actele şi lucrările dosarului: 

Prin ordonanța din data de 12.03.2018 s-a dispus începerea urmăririi penale pentru 
săvârşirea infracţiunilor de folosirea instrumentelor false şi falsul în înscrisuri sub semnătură 
privată, prev şi ped de art 318 al. | şi 322 al.l din C Penal, iar în data de 06.02.2020 s-a extins 
urmărirea penală şi pentru infracţiunea de exercitare fără drept a activităţii specifice profesiei de 
avocat şi folosirea fără drept a denumirilor de „Baroul laşi” şi „Uniunea Naţională a Barourilor din 
România”, faptă prev. de art 348 din C .Penal, rap. la art 25 al 2 şi art 59, al.6 din Legea 51/1995, 
constând în faptul că, în data de 09.11.2017 a fost depus la Tribunalul Vaslui împuternicirea 
avocaţială nr. 21/09.11.2017, fiind folosită fără drept denumirea de "Baroul laşi” şi ""Uniunea 
Naţională a Barourilor din România” - semnată şi stampilată avocat Teodorescu Nicuşor, iar la data 
de 06.09.2019, cu ocazia audierii de către organele de cercetare ale poliţiei judiciare a fost depusă 
împuternicirea avocaţială nr. 31/06.09.2019, fiind folosită fără drept denumirea de „Uniunea 


Teritorială a Barourilor din România”, semnată și ştampilată avocat Teodorescu Nicuşor, acesta 
făcând parte din Baroul Constituţional. 

La data de 07.02.2020, prin ordonanţă, organele de cercetare penală au dispus efectuarea în 
continuare a urmăririi penale fata de suspectul Teodorescu Nicuşor, pentru săvârşirea infracţiunilor 
de folosirea instrumentelor false, prev şi ped de art 318 al. 1 Cod Penal, falsul în înscrisuri sub 
semnătură privată, prev și 322 al.] din C Penal, două infracţiuni de exercitare fără drept a activităţii 
specifice profesiei de avocat prev. de art. 348 Cod Penal şi două infracţiuni de folosirea fără drept a 
denumirilor de ""Baroul laşi” şi Uniunea Naţională a Barourilor din România”, prev de art 59, al.6 
din Legea 51/1995, toate cu aplicarea art. 38, alin 1 Cod Penal (săvârşite în datele de 09.1 1.2017, 
respectiv 06.09.2019) - dosar penal nr.1405/P/2018 al Parchetului de pe lângă Judecătoria Vaslui. 


LE Clasarea cauzei având ca obiect infracțiunile de exercitare fără drept a unei 
profesii prevăzută la art. 348 C .pen. (două infracţiuni din 09.1 1.2017, 06.09.2019), fals material în 


înscrisuri private prev. de art. 322 alin. 1 Cod penal (două infracţiuni din 09.1 1.2019, 06.09.2019 ) 
şi folosirea instrumentelor false, prev şi ped de art 318 al.2 Cod Penal (două infracţiuni din 
09,11.2019, 06.09.2019) reţinute în sarcina suspectului Teodorescu Nicuşor, întrucât faptele nu sunt 
prevăzute de legea penală. 

2, Clasarea cauzei având drept obiect infracţiunea de folosirea fără drept a 


denumirilor Barou, Uniunea Naţională a Barourilor din România, U.N.B.R. ori Uniunea Naţională a 
Avocaţilor din România sau a denumirilor specifice formelor de exercitare a profesiei de avocat, 
faptă prev. şi ped. de art. 59, alin. (6) din Legea 51/1995 săvârșită în data de 09.11.2017, întrucât a 
intervenit prescripția răspunderii penale. > 

3. Disjungerea cauzei în ceea ce priveşte infracțiunea de folosirea fără drept a 
denumirilor Barou, Uniunea Națională a Barourilor din România, U.N.B.R. ori Uniunea Națională a 
Avocaţilor din România sau a denumirilor specifice formelor de exercitare a profesiei de avocat, 
faptă prev. şi ped. de art. 59, alin. (6) din Legea 51/1995 săvârşită în data de 06.09.2019, constând 
în faptul că laaceeași dată, odată cu audierea în calitate de martor prin comisie rogatorie în dosarul 
nr. 1045/P/2018, numitul Teodorescu Nicuşor a depus împuternicirea avocaţială nr. 31/06.09.2019 
prin care se împuternicea pe sine însusi în vederea asistării/reprezentării sale în faţa Secţiei 3 Poliţie 
-IPJ Galaţi şi trimiterea dosarului la Biroul Investigaţii Criminale, în vederea completării urmăririi 
penale. 

Din actele de urmărire penală efectuate în cauză au rezultat următoarele: 

La data de 06.09.2019, odată cu audierea în calitate de martor prin comisie rogatorie în 
dosarul nr. 1045/P/2018, numitul Teodorescu Nicuşor a depus împuternicirea avocaţială nr. 
31/06.09.2019 prin care se împuternicea pe sine însusi în vederea asistării/reprezentării sale în faţa 
Secţiei 3 Poliţie -IPJ Galaţi, care cuprinde noţiunile de Uniunea Naţională a Barourilor din 
România, Baroul laşi. 

Suspectul Teodorescu Nicuşor a depus la dosarul cauzei copii după legitimaţiile care atestă 
calitatea de avocat în Baroul Bucureşti - până în 2015, respectiv în Baroul laşi - din anul 2015 şi în 
continuare, precum şi copie după Decizia nr. 742/20.09.2010 prin care Consiliul Baroului Bucureşti 
decide înscrierea pe „Tabloul avocaţilor” Baroului Bucureşti, în calitate de avocat definitiv, 
începând cu data de 20.09.2010, a d- lui Teodorescu Nicuşor şi înfiinţarea cabinetului de avocat 
„Teodorescu Nicuşor” - Cabinet avocat, cu sediul profesional principal situat în mun. Bucureşti, str. 
Walter Mărăcineanu, nr. 1-3, intrarea 2, et. 3, camera 246, sector 1 şi sediul profesional secundar 
situat în mun. Galaţi, str. Castrul Roman, nr. 31, bl. CFR, se.i, et. 2, jud. Galaţi. 


De asemenea, la dosar a fost ataşată îi ie_Decizia_nr._161/10.04.2015_ prin care 
-Consiliul Baroului Iaşi decide aprobarea, la cerere, a transferului dl. Teodorescu Nicuşor de la 
Baroul Bucureşti la Baroul laşi, începând cu data de 10.04.2015. Conform adresei nr. 
490/28.05.2021 emisă de Uniunea Naţională a Barourilor din România, în tabloul avocaţilor din 
Baroul laşi, la nr. 161 este înscrisă o altă persoană, avocat incompatibil din anul 2001. 

Conform adresei nr. 138-AUT/14.05.2020, Uniunea Naţională a Barourilor din România a 
transmis faptul că după efectuarea verificărilor, în raport de baza de date de care dispune UNBR, 
rezultă că numitul Teodorescu Nicuşor nu este şi nu a fost înscris în niciun barou membru al 
Uniunii Naţionale a Barourilor din România. Chestiunea referitoare la modul de exercitare a 
profesiei de avocat în România a format obiectul analizei Curţii Constituţionale, a înaltei Curți de 
Casaţie şi Justiţie, precum şi a Curţii Europene a Drepturilor Omului. 

Astfel, Curtea Constituţională a statuat că avocatura este un serviciu public care este 
organizat şi funcţionează pe baza unei legi speciale, iar profesia de avocat poate fi exercitată de un 
corp profesional selectat şi funcţionând după reguli stabilite de lege. Această opţiune a legiuitorului 
nu poate fi considerată ca neconstituţională, având în vedere că scopul ei este asigurarea unei 
asistenţe juridice calificate, iar normele în baza. cărora funcţionează nu contravin principiilor 
constituţionale, cei care doresc să practice această profesie fiind datori să respecte legea şi să 
accepte regulile impuse de aceasta. Astfel se explică de ce condiţiile de organizare şi exercitare a 
profesiei de avocat sunt prevăzute într-o lege specială şi nu se supun normei generale cuprinse în 
Ordonanţa Guvernului nr. 26/2000 cu privire la asociaţii şi fundaţii, cu modificările ulterioare. 

Totodată, s-a reţinut că: „deşi avocatura este o profesie liberală şi independentă, 
exercitarea sa trebuie să se desfăşoare într-un cadru organizat, în conformitate cu reguli 
prestabilite, a căror respectare trebuie asigurată inclusiv prin aplicarea unor măsuri coercitive, 
rațiuni care au impus constituirea unor structuri organizatorice unitare şi prohibirea constituirii în 
paralel a altor structuri destinate practicării aceleiaşi activităţi, fără suport legal”. 

La rândul său, înalta Curte de Casaţie şi Justiţie, pronunţându-se asupra asistenţei juridice 
acordate în procesul penal unui învinuit sau inculpat de o persoană care nu a dobândit calitatea de 
avocat în condiţiile Legii nr. 51/1995, modificată şi completată prin Legea nr. 255/2014, prin 
Decizia în interesul legii nr. 27/2007, a reţinut că: „câtă vreme dispoziţiile din actul normativ 
arătat, având caracter de lege specială cu privire la modul de exercitare a profesiei de avocat, 
conţin anumite cerințe imperative, este de la sine înţeles că nu este posibilă îndeplinirea unei 
asemenea profesii în afara cadrului instituționalizat de acea lege”, astfel încât asistenta juridică 
acordată de către o asemenea persoană echivalează cu lipsa de apărare a învinuitului sau 
inculpatului. 

De asemenea, declarând inadmisibilă cererea ce i-a fost adresată de o asociaţie din 
România, care a reclamat încălcarea libertăţii de asociere prevăzută de art. 11 din Convenţia 
Europeană, Curtea Europeană a Drepturilor Omului a reţinut că „printre obiectivele statutare ale 
asociaţiei figura crearea de barouri. ceea ce contravenea prevederilor Legii nr. 51/1995 care 
interzice crearea de barouri şi exercitarea profesiei de avocat în afara Uniunii Avocaţilor din 
România”, aceasta din urmă neputând fi analizată ca o asociaţie în sensul art. 11 din Convenţie, căci 
„ordinele profestitor liberale sunt instituţii de drept public, reglementate de lege şi care urmăresc 
scopuri de interes general. 

Din analiza tuturor acestor acte normative şi deciziile pronunţate rezulta fără putinţă de 
tăgadă că singura modalitate legală de exercitare a profesiei de avocat este cea prevăzută de Legea 
nr. 51/1995, aşa cum a fost modificată și completată prin Legea nr. 255/2004, cu îndeplinirea de 
către avocaţi a tuturor parametrilor de profesionalism, compatibilitate şi demnitate impuși de acest 


act normativ, în scopul asigurării calităţii actului de justiţie şi a respectării tuturor principiilor şi 
normelor din Convenţia Europeană asupra Drepturilor Omului, astfel încât această condiţie nu este 
îndeplinită în cazul persoanelor care exercită activităţi specifice profesiei de avocat în cadrul unor 
entităţi paralele cu cele care fii iințează în mod legal şi sunt succesoare în drepturi ale celor existente 
anterior, chiar dacă aceste entităţi ar utiliza, contrar dispoziţiilor legale exprese, denumiri identice. 
În urma analizării materialului probator administrat în cauză, s-a constatat de către prcuror 
că împuternicirea avocaţială nr. 31/2019 (fila 184 dosar UP) prin care suspectul se reprezintă pe 


sine însusi şi care cuprinde noțiunile de Uniunea Naţională a Barourilor din România, Baroul Iaşi, 
este emisă în dovedirea calitatăţii de avocat care face parte din Baroul Constituţional. 

Cu ocazia audierii în calitate de suspect, prin comisie rogatorie, numitul Teodorescu 
Nicuşor a precizat faptul că hotărârile penale prin care el a fost achitat pentru săvârşirea infracţiunii 
de exercitare fără drept a profesiei de avocat (decizia penală nr. 1307/09.11.2016 - dosar nr. 

_1079/233/2015 a Curţii de Apel Ploieşti - pronunţată după decizia ]5/21.09.2015 a ICCJ), precum şi 
hotărârile civile şi ordonanţele de clasare emise pe numele numitului Nimerincu Viorel i-au creat 
convingerea deplină că acesta este preşedintele UNBR şi Decanul Baroului lași şi actele emise de 
acesta pe numele lui sunt valide şi neanulate de vreo instanţă de judecată, astfel încât el nu a avut 
intenţia de a comite infracţiuni. 

Raportat la considerentele expuse mai sus - referitor la infracţiunea de folosirea fără drept a 
denumirilor Barou, Uniunea Naţională a Barourilor din România, U.N.B.R. ori Uniunea Naţională a 
Avocaţilor din România sau a denumirilor specifice formelor de exercitare a profesiei de avocat, 
faptă prev. şi ped, de art. 59, alin, (6 ) din Legea 51/1995 săvârşită în data de 06.09.2019 - având în 
vedere criteriile pentru aprecierea interesului public enumerate în art. 318 alin. (2) şi (3) C.pr.pen., 
se constată că, în ceea ce priveşte faptele reclamate, raportat la conţinutul acestora, modul şi 
mijloacele concrete de săvârşire - care nu denotă un modus operandi complex, scopul urmărit şi la 
existența unei disproporţii vădite între cheltuielile pe care le-ar implica desfăşurarea procesului 
penal și gravitatea urmărilor produse prin săvârşirea infracţiunilor, dar şi la persoana suspectului se 
apreciază ca nu există interes public pentru urmărirea acestora. 

Astfel, suspectul s-a reprezentat pe sine cu ocazia audierii în calitate de martor, neexistând 
prejudicii aduse unor terțe persoane prin asigurarea necorespunzătoare a asistenţei/reprezentării în 
faţa instanţelor și a organelor de cercetare penală şi a declarat cu ocazia audierii că a avut 
convingerea că actele emise în dovedirea calităţii sale de avocat de către numitul Nimerincu Viorel 
sunt valide. Nu a avut intenţia de a comite infracțiuni. 

Complexitatea cauzei este una scăzută, raportat la modul şi circumstanțele de producere a 
acesteia, suspectul depunând la dosarul în care a fost audiat în calitate de martor o împuternicire din 
care rezultă că face parte din Baroul Constituţional, într-un moment în care regimul juridic al 
acestui barou era stabilit, într-o procedură în care nu era obligatorie asistenţa/reprezentarea. 

Potrivit art. 318 alin. 1 C.proc.pen., în cazul infracţiunilor pentru care legea prevede 
pedeapsa amenzii sau pedeapsa închisorii de cel mult 7 ani, procurorul poate renunţa la urmărirea 
penală când, în raport cu conţinutul faptei, cu modul şi mijloacele de săvârşire, cu scopul urmărit, 
împrejurările concrete de săvârşire, cu urmările produse sau care s-ar fi putut produce prin 
săvârşirea infracţiunii, constată că nu există un interes public în urmărirea penală a infracţiunii 
săvârşite. Potrivit art. 318 alin. 3.C.p.p., când autorul faptei este cunoscut, la aprecierea interesului 
public sunt avute în vedere şi persoana suspectului sau a inculpatului, conduita avută anterior 
săvârşirii infracţiunii şi eforturile depuse pentru înlăturarea sau diminuarea consecinţelor 
infracţiunii. 


in plus, este necesar a se avea în vedere şi standardul CEDO, care impune soluţionarea 
cauzei penale într-un termen rezonabil, astfel cum rezultă din art. 6 par. 1 din Convenţie. În situaţia 
în care acest termen este depăşit, se impune acordarea unui remediu adecvat pentru a compensa 
prejudiciul adus beneficiarului dreptului (starea de incertitudine, nesiguranţă privind procedura 
judiciară), 

Din acest punct de vedere, Curtea Europeană a Drepturilor Omului a stabilit prin 
jurisprudenţa sa că remediile oferite în scopul asigurării dreptului la un proces: echitabil, care 
presupune soluţionarea cauzelor într-un termen rezonabil, pot fi remedii acceleratorii sau 
-compensatorii [Hotărârile din 29 martie 2006, pronunţate în cauzele Scordio (nr. 1) împotriva 
Italiei, Riccardi Pizzati împotriva Italiei şi Musci impotriva Italiei]. Remediile acceleratorii constau 
în reglementarea unor mecanisme juridice interne care să aibă ca efect soluţionarea proceselor în 
termene rezonabile. Remediile compensatorii reprezintă reducerea în mod expres și cuantificat a 
pedepselor aplicate, ca urmare a duratei excesive a procedurii de soluţionare a cauzelor. Acest 
principiu beneficiază inclusiv de protecţie constituţională, fiind consacrat şi prin Decizia Curţii 
Constituţionale a României nr. 423/2015 (par. 19). 

În prezenta cauză, s-a apreciat de către procuror că remediul adecvat pentru depăşirea 
duratei rezonabile a procesului ar fi orientarea spre o soluţie mai blândă, cum ar fi renunțarea la 
urmărirea penală. Date fiind împrejurările comiterii infracţiunii, costurile pe care le-ar presupune 
continuarea cercetărilor ar fi disproporţionate faţă de gravitatea urmărilor produse prin săvârşirea 
faptei. Efectele pe care continuarea anchetei penale le-ar putea produce nu ar genera un impact 
suplimentar, motiv pentru care se constată oportunitatea renunțării la urmărirea penală. În plus, nici 
gravitatea abstractă a faptelor nu este una ridicată, pentru infracţiunea prev. de art. 59 alin. 6 din 
Legea 51/1995 legea prevăzând pedeapsa închisorii de la 6 luni la 3 ani sau cu amendă. 

Aşadar, sub acest aspect sunt îndeplinite condiţiile legale. ze 

Referitor la criteriile în raport de care se poate dispune această soluţie, așa cum au fost 
enunțate, judecătorul de cameră preliminară reţine că procurorul de caz le-a analizat şi apreciat 
temeinic, concluzionând pe deplin justificat lipsa unui interes public în urmărirea faptei. 

În consecinţă, apreciind, aşa cum a reţinut şi procurorul de caz, în raport de toate datele 
care rezultă din materialul de ia dosarul de urmărire penală că nu există interes public pentru 
urmărirea penală în cauză, în baza art. 318 alin.1$ Cod procedură penală, constată legalitatea şi 
temeinicia soluţiei de renunțare la urmărirea penală dispusă faţă de suspectul Teodorescu Nicuşor, 
fiul lui Vasile şi Elena, născut la data de 25.03.1974 în mun. Galaţi, jud. Galaţi, domiciliat în mun. 
Galaţi, str. Castrul Roman, nr. 29, bl. CFR, sc, t, ap. 2, jud. Galaţi, CNP 1750325170318 prin 
Ordonanţa nr. 2771/266/P/2023 din data de 29.02.2024 a Parchetului de pe lângă Judecătoria 
Vaslui şi admite cererea Parchetului de pe lângă Judecătoria Vaslui. 

Se va confirma soluţia de renunțare la urmărirea penală dispusă prin Ordonanţa nr. 
2771/266/P/2023 din data de 29.02.2024 a Parchetului de pe lângă Judecătoria Vaslui, în cauza 
având ca obiect săvârşirea infracţiunii de folosirea fără drept a denumirilor de "Baroul laşi” şi 
"Uniunea Naţională a Barourilor din România”, faptă prevăzută de art 59, al.6 din Legea 51/1995 
(săvârşită în data de 06.09.2019). 

În baza art. 275 alin. 3 Cod procedură penală cheltuielile judiciare avansate vor rămâne în 
sarcina statului. 

PENTRU ACESTE MOTIVE, 
ÎN NUMELE LEGII 
DISPUNE: 


În baza art. 318 alin.15 Cod procedură penală, constată legalitatea şi temeinicia soluţiei de 
renunțare la urmărirea penală, dispusă faţă de suspectul Teodorescu Nicuşor, fiul lui Vasile şi 
Elena, născut la data de 25.03.1974 în mun. Galaţi, jud. Galaţi, domiciliat în mun. Galaţi, str. 
Castrul Roman, nr. 29, bi. CFR, sc, 1, ap. 2, jud. Galaţi, CNP 1750325170318 prin Ordonanţa nr. 
2771/266/P/2023 din data de 29.02.2024 a Parchetului de pe lângă Judecătoria Vaslui şi admite 
cererea Parchetului de pe lângă Judecătoria Vaslui. 

Confirmă soluţia de renunțare la urmărirea penală dispusă prin Ordonanţa nr. 
2771/266/P/2023 din data de 29.02.2024 a Parchetului de pe lângă Judecătoria Vaslui, în cauza 
având ca obiect infracţiunii de folosirea fără drept a denumirilor de "Baroul laşi” şi Uniunea 
Naţională a Barourilor din România”, faptă prevăzută de art 39, al.6 din Legea 51/1995 (săvârşită 
în data de 06.09.2019). 

În baza art. 275 alin. 3 Cod procedură penală cheltuielile judiciare avansate de stat în 
cursul judecății rămân în sarcina statului. 

Definitivă. 

Pronunţată în şedinţa din camera de consiliu de la 09.05.2024. 


JUDECĂTOR DE CAMERĂ PRELIMINARĂ, GREFIER, 
Polcovnicu Andrei | Cristina Mădălina Colircea 


Red. P.A - 09.05.2024 
Tehno. red. C.M.C. — 09.05.2024 ` 
4 ex./2 com. 09.05.2024 


ROMÂNIA 
JUDECĂTORIA VASLUI 

Si. Ştefan ca Mare, Nr. 277 
Vasidi, Cod Poşta 730006 


> 


POȘTA! 


PENTRU JUSTIȚIE. |Valabiitale 
A SE INMÂNA CU PRIORITATE. 


262210%4 4 


TP, 
Nr, 103/P/5381/2009 


ROMÂNĂ 
- permanentă 


